Hrubieszów
Hrubieszów on linn Poolas Lublini vojevoodkonnas, Hrubieszówi maakonna keskus. Linn asub Ukraina piirist umbes kahe kilomeetri kaugusel, Lublinist ligikaudu 105 km kagus. Asulat on ürikutes esimest korda mainitud 1254. aastal, Magdeburgi linnaõigused sai 1400. aastal. Kuni 1802. aastani oli linna nimi Rubieszów. Aastatel 1975–1998 kuulus Hrubieszów Zamośći vojevoodkonna koosseisu. Hrubieszówis on sündinud poola kirjanik Bolesław Prus (1847–1912).